Согласно Програмата за развој на претприемништвото и конкурентноста на малите и средните претпријатија за 2025 година („Службен весник на Република Северна Македонија“ бр. 27/2025), Министерството за економија и труд објавува:

**ЈАВЕН ПОВИК**

**за надоместување на дел од трошоците на ММСП за сертификација на системи за квалитет според ИСО стандарди**

**1. Предмет на јавниот повик** е надоместување на дел од трошоците на микро, мали и средни претпријатијаза сертификација на системи за квалитет според ИСО стандарди и тоа 40 % од докажаните трошоци, но не повеќе од 150.000 денари поединечно за секој апликант.

Согласно Програмата за развој на претприемништвото и конкурентноста на малите и средните претпријатија за 2025 година, член 2, МЕРКА 3. Надоместување на дел од трошоците на микро, мали и средни претпријатија за сертификација на системи за квалитет според ИСО стандарди, одобрени се средства во вкупен износ од 1.500.000 денари.

Субвенционирани ќе бидат докажаните трошоци за предвидените намени настанати во 2024 и 2025 година.

**2. Право на учество на јавниот повик имаат сите приватни претпријатија кои ги исполнуваат следните услови:**

* Спаѓаат во категоријата на микро, мали и средни претпријатија;
* Вршат претежна дејност наведена во тековната состојба, која спаѓа во секторот C/B - Преработувачка индустрија (10-33.20) согласно Националната Класификација на Дејностите-Рев.2;
* Имаат статус на активно претпријатие над кое не е покрената стечајна постапка или ликвидација;
* Работење во траење од најмалку дванаесет месеци пред објавувањето на јавниот повик  *(упис во трговскиот регистар);*
* Имаат деловно седиште на територијата на Република Северна Македонија;
* Имаат остварено позитивен финансиски резултат во 2024 година;
* Намирени обврски кон државата и вработените;
* Не добиле државна помош од Буџетот на Република Северна Македонија или од странски донатор за истата намена;
* Износот на добиената државна помош (како хоризонтална помош) не надминува 200.000 евра во денарска противвредност по корисник во рамките на кој било период од три години, согласно член 11 став 1 точка 2 од Уредбата за условите и постапката за доделување на хоризонтална помош („Службен весник на РМ“ бр. 03/14);

**3. Распределба на средствата:**

Доколку вкупно одобрениот износ на средства за субвенционирање на сите баратели кои ги исполнуваат предвидените услови во Јавниот повик го надминува планираниот износ на средства од 1.500.000 денари за реализација на оваа мерка, поединечниот износ на средства за кофинансирање на секој апликант, ќе биде намален.

Процентот на рамномерно намалување на поединечниот износ на средства за кофинансирање на секој барател ќе се утврди во зависност од разликата меѓу потребните и расположливите средства за субвенционирање.

**4.** **Потребни документи за пријавување:**

* Пополнет образец „Барање – ИСО 2025“ (може да се подигне од архивата или од веб страната на Министерството зa економија и труд [**www.economy.gov.mk**](http://www.economy.gov.mk));
* Пополнет образец „Изјава - Државна помош 2025“, заверена на нотар (може да се подигне од архивата или од веб страната на Министерството зa економија и труд [**www.economy.gov.mk**](http://www.economy.gov.mk)**)**;
* Пополнет образец „Изјава – 2025“,заверена на нотар (може да се подигне од архивата или од веб страната на Министерството зa економија и труд [**www.economy.gov.mk**](http://www.economy.gov.mk)**)**;
* Тековна состојба од Централен регистар на Република Северна Македонија не постара од 2 (два) месеци;
* Потврда за стечајна постапка од Централен регистар на Република Северна Македонија, не постара од 2 (два) месеци;
* Потврда за ликвидациона постапка од Централен регистар на Република Северна Македонија, не постара од 2 (два) месеци;
* Уверение за платени даноци и придонеси од Управата за јавни приходи на Република Северна Македонија, не постарo од 6 (шест) месеци;
* Годишна сметка со Биланс на успех за 2024 година која е доставена во Централен регистар на Република Северна Македонија;
* Договор помеѓу барателот и сертификационото тело, склучен во текот на 2024 или 2025 година (датумот на Договорот да е пред датумот на издадениот сертификат). Доколку сертификационото тело е од странство покрај Договорот потребно е да се достави и превод на договорот на македонски јазик од овластен судски преведувач;
* Сертификат издаден во текот на 2024 или 2025 година од сертификационо тело\* за менаџмент системи;

*\*Сертификационото тело мора да е акредитирано од акредитационо тело кое е потписник на ЕА-МЛА /ИАФ-МЛА или акредитирано од Институтот за акредитација на Република Северна Македонија (ИАРСМ). Сертификатот издаден од сертификационото тело треба да содржи знак/симбол за акредитација или текст кој упатува на акредитираниот статус на сертификационото тело.*

* Фактура/и од сертификационо тело;

*Доколку фактурите се на странски јазик, потребно е за истите да се достави и превод на македонски јазик од овластен судски преведувач;*

* Извод од банката депонент или SWIFT во кој се гледа дека деловниот субјект целосно ја подмирил обврската кон сертификационото тело согласно Договорот.
* Копија од жиро сметка на деловниот субјект/барател

Горенаведената документација се доставува во оригинал или копија.

Доколку документацијата се доставува во копија, подносителот на барањето веродостојноста ја потврдува со свој потпис и печат.

Доколку апликантот не ги достави потребните документи кои се прибавуваат од Централен регистар (алинеа 4, 5 и 6) и од Управата за јавни приходи (алинеа 7), Министерството за економија и труд истите ќе ги обезбеди по службена должност.

Еден апликант може да користи субвенција само еднаш по овој Јавен повик.

Покрај горенаведените документи апликантот треба да достави и уплатници за платени административни такси согласно Законот за административни такси и тоа:

* Уплатница на износ од 250,00 денари

Цел на дознака: Уплата на административна такса,

Назив и седиште на примач: Приходи на органи на управа,

Банка на примач: Народна банка на Република Северна Македонија,

Трезорска сметка: 100000000063095,

Уплатна сметка: 840 \_\_\_\_\_ (во зависност од општината) 06116,

Приходна шифра и програма: 725930 00.

* Уплатница на износ од 50,00 денари

Цел на дознака: Уплата на административна такса,

Назив и седиште на примач: Трезорска сметка,

Банка на примач: Народна банка на Република Северна Македонија,

Трезорска сметка: 100000000063095,

Уплатна сметка: 840 \_\_\_\_\_ (во зависност од општината) 03161,

 Приходна шифра и програма: 722313 00.

**5. Начин и рок на доставување и разгледување на барањата**

Барањата  заедно со потребната документација се доставуваат во затворен плик до Архивата на Министерство за економија и труд, ул. “Јуриј Гагарин” бр. 15, Скопје.

На предната страна на пликот треба да стои:

**До Министерство за економија и труд**

**За Јавен повик за надоместување на дел од трошоците на ММСП за сертификација на системи за квалитет според ИСО стандарди**

На задната страна на пликот треба да стои:

**Назив и седиште на претпријатието.**

Барањата за надоместување на дел од трошоците ќе ги разгледува Комисија формирана од министерот за економија и труд.

Доколку поднесеното Барање не е комплетно, односно недостасува некој од потребните документи наведени во Јавниот повик, кои Министесрството за економија и труд не може да ги прибави по службена должност, Комисијата писмено ќе побара од апликантот да го дополни Барањето со документите кои недостасуваат, во определен рок.

Јавниот повик е објавен на веб страницата на Mинистерството за економија и труд [www.economy.gov.mk](http://www.economy.gov.mk).

**Крајниот рок за аплицирање по овој Јавен повик е до 18.07.2025 година.**

Апликациите кои ќе пристигнат по завршувањето на рокот за аплицирање нема да бидат разгледувани.

02 3093 508; 3093 501; 3093 500; 3093-423

[www.economy.gov.mk](http://www.economy.gov.mk)